ในปี 2560 Watson ได้กไหนดแผนธุรกิจไว้อย่างไร
Watsons แถลงแผนธุรกิจประจำปี 2560 ได้กำหนดทิศทางให้พร้อมสำหรับการเดินหน้าสู่การขายออนไลน์ โดยทุ่มเงินกว่า 500 ล้านบาท เพื่อขยายสาขาอีก 50 – 55 แห่งทั่วประเทศ สัดส่วนแบ่งเป็นต่างจังหวัด 60% และกรุงเทพ 40% โดยในปี 2559 ได้ขยายสาขา 50 แห่งตรงตามเป้าที่กำหนดไว้ ทำให้ร้านของ Watsons ตอนนี้มีทั้งหมด 425 สาขา

Watsons เล็งเห็นว่า แนวโน้มของการซื้อของออนไลน์มีมากขึ้นอย่างชัดเจน โดยยอดขายต่อหัวของคนที่ซื้อในออนไลน์มีมากกว่าหน้าร้านถึง 3 เท่า และแม้ว่าส่วนแบ่งตลาดของออนไลน์ยังไม่สามารถเทียบเท่ากับหน้าร้านโดยรวมทั้งหมดได้ แต่ Watsons มั่นใจว่าแนวโน้มนี้คืออนาคตของ Watsons

Watsons จึงพยายามสร้างสมดุลให้กับทั้งหน้าร้านและออนไลน์ผ่านการขยายสาขาอย่างต่อเนื่อง รวมถึงบุกการขายในอีคอมเมิร์ซไปในพร้อมกัน โดยให้สินค้าในออนไลน์มีการจัดขายโปรโมชั่นแบบ Exclusive ที่แตกต่างไปจากหน้าร้าน เพื่อกระตุ้นการขาย

อย่างไรก็ตาม สินค้าทั้งหน้าร้านและออนไลน์ในปี 2559 มีเท่ากันคืออยู่ที่ 5,000 รายการ โดยในจำนวนนี้มีสินค้าของ Watsons ที่ครอบครองเป็น Own Brand อยู่ทั้งหมด 800 รายการ มากกว่านั้น ในปี 2560 มีการเพิ่มสินค้าเข้าไปอีก 200 รายการ